77. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 63669 της 7/26 Ιουλ. 1975 (ΦΕΚ  Β' 769) Περί τηρήσεως σφραγίδων παρά των Υπηρεσιών αρμοδιότητος Υπουργείου Δικαιοσύνης. Έχοντες υπ' όψει τας διατάξεις του άρθρ. 7 του Νόμ. 48/1975 καθορίζομεν τα ακόλουθα: 1)Ιδίαν σφραγίδαν, δικαιούνται να έχουν, α)τα Δικαστήρια, αι Εισαγγελίαι και ο Γεν Επίτροπος της Επικρατείας επί της Φορολογικής Δικαιοσύνης, β)άπασαι αι εις το Υπουργείον Δικαιοσύνης υπαγόμεναι Υπηρεσίαι ως και τα υπό την εποπτείαν τούτου Ν.Π.Δ.Δ., γ)οι συμβολαιογράφοι, δ)οι άμισθοι Υποθηκοφύλακες και ε)οι άμισθοι δικ. Επιμεληταί. 2.Προκειμένου περί των υπό στοιχ. α' και β' της προηγουμένης παραγράφου Υπηρεσιών αρμόδιοι προς φύλαξιν της οικείας σφραγίδος είναι οι προϊστάμενοι τούτων ή οι υπό τούτων οριζόμενοι. 3.Ο τύπος της σφραγίδος την οποίαν δικαιούται να έχη εκάστη υπηρεσία, δέον να είναι σύμφωνος προς τον περιγραφόμενον εις τας διατάξεις των παρ. 2 και 3 του άρθρ. 6 του Νόμ. 48/1975. Προκειμένου περί συμβολαιογράφων και δικαστικών επιμελητών, αι σφραγίδες τούτων δέον να αναγράφουν προσέτι και τα εκ του νόμου προβλεπόμενα ατομικά στοιχεία αυτών (όνομα, επώνυμον, ιδιότητα, έδρα), επιτρεπομένης της κατανομής του εσωτερικού χώρου των σφραγίδων, αναλόγως των κατά περίπτωσιν απαιτήσεων, άνευ όμως μεταβολής της διαμέτρου του εξωτερικού κύκλου και της υπερβολικής σμικρύνσεως του εμβλήματος. 